ආකාරය රූපයක සෞන්දර්යාත්මක බව කෙරෙහි තදින්ම බලපායි. රූපය සම්පූර්ණයෙන්ම පරිකල්පනීය, එනම් ‘මනසින් දකින්නක්’ වුවද එය වෙනස් නොවේ. එය චිත‍්‍රයක ඇති වස්තූන් කෙරෙහි පමණක් නොව නරඹන්නා එයට ලබාදෙන අර්ථනිරූපනය කෙරෙහිද එය තදින් බලපායි.උදාහරණයක් ලෙස පිරිමි ළමයකු ඉහල සිට සමහරවිට වැඩිහිටියකුගේ ඇස් මට්ටමේ සිට ඡායාරූපයකට නැගුවහොත් ඔහුගේ පෞරුෂය අවප‍්‍රමාණ වී දර්ශනය වේ. එය ඡායාරූපයට නැගුවේ දරුවාගේ ඇස් මට්ටමේ සිට නම් එහිදි ළමයාට හිමිවන්නේ සමාන තත්වයකි. පහල සිට ඡායාරූපය ලබාගත්තේ නම් ප‍්‍රතිඵලය වනු ඇත්තේ ළමයාට අධිපතිත්වය හිමිය වැනි අර්ථයකි. ඒ අනුව ඡායාරූප ශිල්පියා තොරන්නේ නරඹන්නාගේ පිහිටුමය.වස්තුවක් සම්පූර්ණ රාමුවම පුරවන විට එය වඩාත් නාට්‍යමය ආකාරයෙන් සලකනු ලැබිය හැක. එහිදි සැබෑ ප‍්‍රමාණයට වඩා විශාලව දේවල් පෙනෙයි. රාමුව පිරී තිබීම නිසාවෙන් මානසිකවද පිරුනු ස්වභාවයක් ඇතිවේ. පසුබිමින් ඇතිවන බාධාවන් ඉවත්කිරීම සඳහාද මෙය යොදාගත හැක.ඡායාරූප ශිල්පයේදී කැමරාවේ පිහිටුම වෙනස් කිරීම මඟින් පසුබිම වෙනස් කළ හැක. එවිට වස්තුව කෙරෙහි අවධානය යොමුකිරීමට ඇතිවන බාධාවන් අවම කළ හැක. වස්තුවට ළංවීම, පාර්ශ්විකව චලනය වීම හෝ කැමරාව ස